ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
مرکز ناریل کی زراعت کو فروغ دینے کےلیے کسانوں کو مدد دیتا رہے گا : جناب تومر
نئی دہلی، 14اکتوبر، 2022/ زراعت اور کسانوں کی بہبود کے مرکزی وزیر جناب نریندر سنگھ تومر نے کہا ہے کہ مرکز ملک میں ناریل کی کھیتی کو فروغ دینےکے لیے ساحلی ریاستوں میں کسانوں کو ہر ممکن مدد فراہم کرتا رہے گا۔ پچھلے کچھ برسوں میں تحقیق و ترقی کے میدان میں جو کوششیں کی گئی ہیں ان کا نتیجہ زراعت اور زرعی مصنوعات کی ڈبہ بندی کے میدان میں نئی ٹکنالوجی تیار کرنے کی صورت میں نکلا ہے اور اس تحقیق و ترقی سے دستیاب ٹکنالوجی میں مزید بہتری آئی ہے۔ ملک میں ناریل پر مبنی صنعتوں کی تعداد میں اضافے کےساتھ نئی مصنوعات اور روزگار کے نئے موقعے بھی پیدا ہوئے ہیں۔ جناب تومر تمل ناڈو کے شہر کوئمبٹور میں ناریل کسانوں کی برادری کی کانفرنس سے خطاب کر رہے تھے۔
جناب تومر نے مزید کہا کہ وہ ناریل کے کسانوں کے بیچ خود کو پا کر خوشی محسوس کر رہے ہیں۔ انہوں نے ناریل کے ترقیاتی بورڈاور گنا بریڈنگ انسٹی ٹیوٹ کو مبارکباد دی اور امید ظاہر کی کہ ناریل اگانے والی برادری کی خوشحالی کے لیے وہ اقدامات کرتے رہیں گے۔ انہوں نے کہا کہ زرعی شعبہ ملک کی معیشت کی ریڑھ کی ہڈی ہے۔ لہذا یہ مرکز اور ریاستی سرکاروں کی ذمہ داری ہے کہ وہ اسے مستحکم بنائے اور فروغ دے۔ زرعی معیشت میں ناریل کے کھیتی کا تعاون بہت اہم ہے۔ بھارت ناریل کی کھیتی میں ایک لیڈر کی حیثیت رکھتا ہے اور یہ گنے کی پیداوار کرنے والے دنیا کے تین سب سے بڑے ملکوں میں سے ایک ہے۔ ملک میں ناریل اُگائے جانے والے رقبےکا 21 فیصد حصہ تمل ناڈو ہے۔ اور یہاں 26 فیصد گنا پیدا کیا جاتا ہے۔ ناریل کی ڈبہ بندی کی سرگرمیوں میں تمل ناڈو کا درجہ پہلا ہے۔ جناب تومر نے کہا کہ کسان ناریل کے شعبے میں خاطر خواہ تعاون دے رہے ہیں اور زرعی معیشت میں اضافہ کر رہے ہیں۔ ناریل کا ترقیاتی بورڈ تین زمروں پر مشتمل ایک کسان گروپ تشکیل دے رہا ہے ۔ ان تین زمرے میں چھوٹے اور پسماندہ کسانوں کو بھی شامل کیا گیا ہے۔
جناب تومر نے کہا کہ اگرچہ زراعت کے میدان میں سب کچھ سازگار ہوتا ہے لیکن کسان کو قدرتی آفات کا سامنا کرنا پڑتا ہے۔ جس سے انہیں زبرست نقصان بھی ہو جاتا ہے۔ اس کی بھرپائی پردھان منتری فصل بیمہ یوجنا اور تمل ناڈو اسٹیٹ اسکیم کے ذریعےکی جاتی ہے۔
جناب تومر نے کہا کہ مرکزی حکومت کی اسکیمیں کسانوں کی خوشحالی کے لیے ہے اور ان کی زندگیوں میں خوشی لانے کے لیےہے۔ انہوں نے یقین دلایا کہ کسانوں کو چاہیے کہ وہ ریاستی حکومت کے ساتھ مل کر اپنے پروجیکٹوں کو داخل کریں ۔ کیونکہ مرکزی حکومت وزیراعظم نریندر مودی کی قیادت میں کسانوں کے ساھ کھڑی ہے اور کسانوں کی ترقی کے لیے قدم بہ قدم ان کے ساتھ ہے۔
۔۔۔
ش ح ۔ اس۔ ت ح ۔
U - 11435
(Visitor Counter : 87
نیتی آیوگ
کرناٹک، منی پور اور چنڈی گڑھ ،نیتی آیوگ کے بھارتی اختراعی اشاریہ 2021 میں ،سرفہرست
کرناٹک، منی پور اور چنڈی گڑھ نیتی آیوگ کے بھارتی اختراعی اشاریے کے تیسرے ایڈیشن میں اپنے متعلقہ زمرے میں سر فہرست ہیں۔
یہ اشاریہ آج نیتی آیوگ کے نائب چیئر مین سمن بیری کے ہاتھوں نیتی آیوگ کے رکن ڈاکٹر وی کے سرسوت، سی ای او پرمیشورن ایئر اور اعلیٰ مشیر نیرج سنہا اور انسٹی ٹیوٹ آف کمپٹیٹو نیس کے چیئر مین ڈاکٹر امت کپور کی موجودگی میں جاری کیا گیا ۔
کرناٹک نے بڑی ریاستوں کے زمرے میں دوبارہ اعلیٰ ترین مقام حاصل کیا ہے، منی پور ، شمال مشرقی اور پہاڑی ریاستوں کے زمرے میں سرفہرست ہے، جب کہ چنڈی گڑھ مرکز کے زیر انتظام علاقوں اور سٹی ریاستوں کے زمرے میں بہترین کارکردگی کا حامل ہے۔
ڈاکٹر سرسوت نے کہا کہ اختراع پائیدار اور سب کی شمولیت والی ترقی کی کلید ہے۔ یہ ہمیں ، ہمارے عہد کے سب سے بڑے چیلنجوں کو حل کرنے، لاکھوں افراد کو غریبی سے باہر نکالنے، ذریعہ معاش کے مواقع پیدا کرنے اور آتم نر بھر بھارت کے لئے راستہ ہموار کرنے میں ہمیں مدد فراہم کر سکتا ہے۔
جناب ایئر نے کہا کہ میں بھارت کے اختراعی اشاریہ کے ذریعہ بھارت میں جدت طرازی اور اختراع کی صورت حال کی نگرانی کرنے کے لئے نیتی آیوگ کے مسلسل عہد کی دوبارہ توثیق کرنا چاہوں گا۔
بھارت کا اختراعی اشاریہ کیا ہے؟
نیتی آیوگ اور انسٹی ٹیوٹ آف کمپٹیٹو نیس کے ذریعہ تیار کردہ بھارت کا اختراعی اشاریہ ملک کے اختراعی ماحولی نظام کی ترقی اور تجزیئے کے لئے ایک جامع آلہ کار ہے۔ یہ اشاریہ ریاستوں اور مرکز کے زیر انتظام علاقوں کی، ان کی اختراعی کارکردگی سے متعلق درجہ بندی کرتا ہے تاکہ ان کے درمیان صحت مند مسابقہ پیدا ہوسکے۔
بھارت کے اختراعی اشاریہ کا تیسرا ایڈیشن عالمی اختراعی اشاریہ کے ڈھانچے پر مبنی ملک میں اختراعی تجزیئے کے امکانات کو اجاگر کرتا ہے۔ اشارے کی تعداد بھارت کے اختراعی اشاریہ 2020 میں 36 سے بڑھ کر بھارت کے اختراعی اشاریہ 2021 میں 66 ہو گئی ہے۔ اشارے اب 16 ذیلی ستونوں میں تقسیم کئے گئے ہیں، جو بدلے میں 7 کلیدی ستون بناتے ہیں۔
بھارت کا اختراعی اشاریہ 2021 : مجموعی درجہ بندی
بھارت کے اختراعی اشاریہ 2021 کی شکلیں پچھلے سال کی طرح ہی ہیں۔ سابقہ ایڈیشن کی طرح ہی پانچ اہل بنانے والے ستون اِن پُٹ کی پیمائش کرتے ہیں، جب کہ دو کارکردگی کے ستون آؤٹ پُٹ کی پیمائش کرتے ہیں۔ اہل بنانے والے ستونوں میں موجود تمام اشارے ریاست اور مرکز کے زیر انتظام علاقے میں جدت طرازی اور اختراع کو فروغ دینے کے لئے اہم خصوصیات کا احاطہ کرتے ہیں۔کارکردگی کے ستونوں میں اشارے معلومات کی تخلیق اور مسابقت میں ملک کی پیدا وار کی نمائندگی کرتے ہیں۔
نیتی آیوگ کے اعلیٰ مشیر نیرج سنہا نے کہا کہ ملک کی لچک اور خود کفالت کو فروغ دینے کے لئے اختراع بہت اہم ہے۔ اشاریہ تمام ریاستوں میں اختراع کی لامرکزیت کی طرف اشارہ کرتا ہے۔
انسٹی ٹیوٹ فار کمپٹیٹو نیس کے چیئر مین ڈاکٹر امت کپور نے کہا کہ اشاریہ کچھ بین الاقوامی مماثلتیں بھی رکھتا ہے، جو بھارت کے سیکھنے کے عمل میں اضافہ کرے گا اور یہ بتائے گا کہ ہم اپنے ہم منصب ملکوں کے برابر کیسے رہ سکتے ہیں۔
بھارت کا اختراعی اشاریہ 2021 ملک کو اختراع پر مبنی معیشت میں تبدیل کرنے کے لئے حکومت ہند کے مسلسل عزم کا ثبوت ہے۔
بھارت کا اختراعی اشاریہ اصلاحات اور ترقی کو چلانے کے لئے عالمی اشاریہ  میکنزم کے ذریعہ منتخب عالمی اشاریہ جات کی نگرانی کے لئے حکومت کی کوششوں میں بھی تعاون کرتا ہے، جس کے لئے نیتی آیوگ ایک نوڈل تنظیم ہے۔
مکمل رپورٹ یہاں پڑھیں: : https://www.niti.gov.in/sites/default/files/2022-07/India-Innovation-Index-2021-Web-Version_21_7_22.pdf
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-7880
(Visitor Counter : 161
ریلوے کی وزارت
ریل مدد ،صارفین کی شکایات، معلومات، تجاویز اور امداد کے لیے ایک ہی جگہ مسائل کے حل کا ایک مربوط اور اختراعی مرکز
نئی دہلی،6 اگست 2021: ریلوے نے اس سے قبل مختلف مقاصد کے لیے بڑی تعداد میں جو ہیلپ لائن کام کر رہی تھیں انھیں ایک ہیلپ لائن یعنی 139 میں ضم کردیا گیا ہے جسے تمام معلوماتی ضروریات اور شکایت کرنے کے لئے استعمال کیا جاسکتا ہے۔ 139 کی ہیلپ لائن کی سہولت 24 گھنٹے 12 زبانوں میں دستیاب ہے۔
ہندوستانی ریلویز نے ریل مدد پروگرام شروع کیا ہے جو کہ ریل مدد ،صارفین کی شکایات، معلومات، تجاویز اور امداد کے لیے ایک ہی جگہ مسائل کے حل کا ایک مربوط اور اختراعی مرکز ہے۔یہ کثیر جہتی چینلوں کے ذریعے ریل مدد تک رسائی کے لئے مسافروں کو انتخاب فراہم کرتاہے جن میں ویب ایپ ، ایس ایم ایس، سوشل میڈیا اور ہیلپ لائن نمبر  ہے جسے اپنے شکایتوں کے لیے مہم جویانہ حل کی غرض سے سفر کے دوران بھی استعمال کیا جاسکتاہے۔
مالی برس 2020-21 میں 139 ہیلپ لائن کے ذریعے موصول شکایت میں سے 99.93 فیصد کو بند کردیا گیا ہے جبکہ شکایت کنندگان کی طرف سے دیئے گئے فیڈ بیک میں سے 72 فیصد ’انتہائی شاندار‘ یا ’اطمینان بخش‘ ہیں۔
یہ اطلاع ریلویز، مواصلات اور الیکٹرانکس نیز اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں فراہم کی۔
مواصلات اور اطلاعاتی ٹیکنالوجی کی وزارت
یونیورسل سروس اوبلیگیشن فنڈ  نے ٹیلی کام ٹیکنالوجی ڈیولپمنٹ فنڈ اسکیم کا آغاز کیا
یونیورسل سروس اوبلیگیشن فنڈ ، جو کہ ٹیلی مواصلات کے محکمے کے تحت ایک ادارہ ہے، نے یکم اکتوبر 2022 کو باضابطہ طور پر ٹیلی کام ٹیکنالوجی ڈیولپمنٹ فنڈ  اسکیم کا آغاز کیا ۔ یہ اسکیم وزیر اعظم نریندر مودی کے امرت کال کے نئے مرحلے میں 'جن انسندھان' کو شامل کرنے کے واضح مطالبہ کے مطابق ہے ۔
ٹیلی کام ٹیکنالوجی ڈیولپمنٹ فنڈ  کا مقصد دیہی مخصوص کمیونیکیشن ٹیکنالوجی ایپلی کیشنز میں آر اینڈ ڈی کے لیے فنڈ دینا اور ٹیلی کام ایکو سسٹم کی تعمیر اور ترقی کے لیے اکیڈمیا، اسٹارٹ اپس، ریسرچ انسٹی ٹیوٹ اور انڈسٹری کے درمیان ہم آہنگی پیدا کرنا ہے۔ مزید برآں، اس اسکیم کا مقصد ٹیکنالوجی کی ملکیت اور مقامی مینوفیکچرنگ کو فروغ دینا، ٹیکنالوجی کے ساتھ اختراع کا ماحول بنانا، درآمدات کو کم کرنا، برآمدی مواقع کو بڑھانا اور املاک دانش کی تخلیق کرنا ہے۔ اسکیم کے تحت، یو ایسا و ایف ملک گیر ضروریات کو پورا کرنے اور تحقیق، ڈیزائن، پروٹو ٹائپنگ، استعمال کے کیسز، پائلٹس، اور تصور کی جانچ کے ثبوت کے لیے ماحولیاتی نظام کی تشکیل کے لیے بھی ہدف بنا رہا ہے۔ اس اسکیم میں ہندوستانی اداروں کو گھریلو ضروریات کو پورا کرنے کے لیے تیار کردہ دیسی ٹیکنالوجیز کی حوصلہ افزائی اور شمولیت کے لیے گرانٹس شامل ہیں۔
ٹی ٹی ڈی ایف کے لیے تجاویز یکم اکتوبر 2022 سے مدعو کی گئی ہیں ۔
شرکاء یو ایسا و ایف کی آفیشل ویب سائٹ http://usof.gov.in/TTDF پر جا سکتے ہیں۔
وزیراعظم کا دفتر
بی ڈبلیو ایف عالمی چمپئن شپ مقابلے میں طلائی تمغہ حاصل کرنے کیلئے پی وی سندھو کو وزیراعظم کی مبارکباد
نئی دہلی۔25؍اگست۔وزیراعظم جناب نریندر مودی نے بی ڈبلیو ایف چمپئن شپ میں طلائی تمغہ حاصل کرنے کیلئے پی وی سندھو کو مبارکباد پیش کی ہے۔
وزیراعظم نے اپنے پیغام میں کہا ہے کہ زبردست صلاحیت کی حامل پی وی سندھو نے ایک مرتبہ پھر بھارت کا سر فخر سے بلند کیا ہے۔ بی ڈبلیو ایف عالمی چمپئن شپ میں طلائی تمغہ حاصل کرنے کیلئے مبارکباد۔ جس جوش وجذبے اور وابستگی کے ساتھ وہ بیڈمنٹن کھیلتی ہیں، وہ باعث ترغیب ہے۔
پی وی سندھو کی کامیابی کھلاڑیوں کی کئی پیڑھیوں کو ترغیب فراہم کرے گی۔
وزیراعظم جناب نریندر مودی نے بی ڈبلیو ایف چمپئن شپ میں طلائی تمغہ حاصل کرنے کیلئے پی وی سندھو کو مبارکباد پیش کی ہے۔
وزیراعظم نے اپنے پیغام میں کہا ہے کہ زبردست صلاحیت کی حامل پی وی سندھو نے ایک مرتبہ پھر بھارت کا سر فخر سے بلند کیا ہے۔ بی ڈبلیو ایف عالمی چمپئن شپ میں طلائی تمغہ حاصل کرنے کیلئے مبارکباد۔ جس جوش وجذبے اور وابستگی کے ساتھ وہ بیڈمنٹن کھیلتی ہیں، وہ باعث ترغیب ہے۔
پی وی سندھو کی کامیابی کھلاڑیوں کی کئی پیڑھیوں کو ترغیب فراہم کرے گی۔
مکانات اور شہری غریبی کے خاتمے کی وزارت
سوچھ بھارت مشن -شہری 2.0 کی منصوبہ بندی اور عمل آوری
ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں بتایا کہ شہروں میں صفائی ستھرائی اور فضلات کے انتظام کے مجموعی نفاذ کا جائزہ لینے کے لیے ہاؤسنگ اور شہری اُمور کی وزارت  سالانہ سروے ’سوچھ سرویکشن‘ کا انعقاد کرتی ہے۔ اس کے علاوہ شہروں کو تیسرے فریق کی ایجنسیوں کے ذریعے سالانہ کھلے میں رفع حاجت سے پاک  اور کچرے سے پاک شہر  سرٹیفیکیشن کے ذریعے بھی جانا جاتا ہے۔ ریاستوں/ مرکز کے زیر انتظام علاقوں میں سوچھ بھارت مشن- شہری  کی پیش رفت کاجائزہ لینے کاعمل وقتاً فوقتاً نگرانی کرنے اور ویڈیو کانفرنسز، ویبینرز، ورکشاپس وغیرہ کے ذریعے نیز مخصوص ایس بی ایم-یو پورٹل کے ذریعے بھی انجام دیا جاتا ہے۔
سوچھ بھارت مشن 2.0یکم اکتوبر 2021 کو پانچ سال کی مدت کے لیے شروع کیا گیا ہے جس کا مقصد 100فیصد کچرے کے وسیلوں کو الگ کرنے، گھر گھر جاکر کوڑے جمع کرنے اور کچرے کے سائنسی انتظام کے ذریعے تمام شہروں کے لیے کوڑا کرکٹ سے پاک حیثیت حاصل کرنا ہے۔ اس میں کچرے کو سائنسی طریقے سے کچرے کے ڈھیر میں ٹھکانا لگانا بھی شامل ہے۔ اس بات کو یقینی بنانے کے لیے کہ کوئی بھی غیر صاف شدہ مَل کیچڑ یا استعمال شدہ پانی ماحولیات میں خارج نہ ہو اور تمام استعمال شدہ پانی  محفوظ طریقے سے منتقل اور صاف کیا جاسکے اور اسے زیادہ سے زیادہ دوبارہ استعمال کے قابل بنایا جاسکے ، ایک لاکھ سے کم آبادی والے شہروں کے لیے استعمال شدہ پانی کے انتظام  کا نیا جزو شامل کیا گیا ہے۔ اس کا مقصد تمام قدیم کچرا پھینکنے کی جگہوں کی صفائی ستھرائی اور انہیں گرین زون میں تبدیل کرنا ہے۔
سوچھ بھارت مشن- شہری  2.0 کے تحت ریاستوں/مرکز کے زیر انتظام علاقوں کو مختلف قسم کے میونسپل ٹھوس فضلات  بندوبست پلانٹس جیسے کچرے سے کھاد تیار کرنے ، کچرے سے توانائی  پیدا کرنے ، بایو-میتھینیشن، میٹریل ریکوری فیسیلٹیز  اور روایتی کچرا پھینکنے کی جگہوں کی صفائی ستھرائی ، تعمیراتی سرگرمیوں نیز انہدامی سرگرمیوں والے فضلات وغیرہ کے پلانٹس کے قیام کے لیے مالی امداد دی جاتی ہے۔ مزید برآں یو ڈبلیو ایم جزو کے تحت سی ایس فنڈز  سیوریج ٹریٹمنٹ پلانٹس / ایس ٹی پی کے ساتھ ساتھ مل کیچڑٹریٹ منٹ پلانٹس  ،  انٹرسیپشن اور ڈائیورژن  ڈھانچے کا بچھانا بشمول پمپنگ اسٹیشن اور پمپنگ مین/گریویٹی مین ایس ٹی پی تک  مناسب تعداد میں سیپٹک ٹینک کو صاف کرنے والے آلات کی خریداری کے پلانٹس کے قیام کے لیے دیے جاتے ہیں۔
سوچھ بھارت مشن شہری  2.0 کےیو ڈبلیو ایم اور ایس ڈبلیو ایم اجزا کے لیے بالترتیب 15883 کروڑ روپئے اور 10884.80 کروڑ روپئے اضافی مرکزی امداد  کے طور پر مختص کیے گئے ہیں۔
۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 43
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 74.25 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 4.62 کروڑ سے زائد ٹیکوں کی خوراکیں بچی ہوئی ہیں اور غیر استعمال شدہ خوراکیں دستیاب ہیں، 1.8کروڑ خوراکیں تیاری کے مرحلے میں ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
74,25,94,875
|
|
تیاری کے مرحلے میں
|
|
1,80,83,000
|
|
بچی ہوئی خوراکیں
|
|
4,62,75,955
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 74.25 کروڑ  ویکسین کی خوراک دستیاب کرائی جا چکی ہیں ۔ مزید یہ کہ تقریباً 1.8 کروڑ تیاری کے مرحلے میں ہے۔
مزید برآں 4.62 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
سماجی انصاف اور تفویض اختیارات کی وزارت
جناب تھاورچند گہلوت نے نشیلی اشیأ کے بے جااستعمال اوران کی غیرقانونی تجارت کی روک تھام کے بین الاقوامی دن کے موقع پر‘‘ نشیلی اشیأ کے بے جااستعمال کے خلاف 17ویں دوڑ’’کو جھنڈی دکھاکرروانہ کیا
نئی دہلی،26جون :سماجی انصاف وتفویض اختیارات کے مرکزی وزیر ، جناب تھاورچند گہلوت نے نئی دہلی میں آج  جواہرنہرواسٹیڈیم میں ‘‘ نشیلی اشیأ کے بے جااستعمال اوران کی غیرقانونی تجارت کی روک تھام کے بین الاقوامی دن ’’ کے موقع پر ‘‘نشیلی اشیأ کے بے جااستعمال کے خلاف 17ویں دوڑ ’’ کو جھنڈی دکھا کرروانہ کیا۔ سماجی انصاف وتفویض اختیارات کے وزیرمملکت ، جناب کرشن پال گرجر، جناب رام داس اٹھاولے ، جناب رتن لال کٹاریا ، ایس جے اینڈ ای کی وزارت میں سکریٹری محترمہ نیلم ساہنی اوردیگر شخصیات بھی اس موقع پر موجود تھیں ۔ ان شخصیتوں نے بینڈ کی نمائش کرتے ہوئے علامتی چہل قدمی کی قیادت کی ۔ اس موقع پر ثقافتی شو کے ایک مظاہرے کا انعقاد کیاگیا
اور دوڑمیں حصہ لینے کو والوں کو سرٹیفیکٹ ، انعامات اور ایوارڈز تقسیم کئے گئے ۔
‘‘نشیلی اشیأ کے بے جااستعمال اور ان کی ناجائز تجارت کی روک تھا م کا بین الاقوامی دن ’’ منانے کے لئے اس سالانہ تقریب ‘‘نشیلی اشیأ کے بے جااستعمال کے خلاف دوڑ’’ کاانعقاد پچھلے 16برس سے کامیابی کے ساتھ کیاجارہاہے ۔ اس کے انعقاد میں حکومت ہند کی سماجی انصاف وتفویض اختیارات کی وزار ت کے زیرسرپرستی ، ڈاکٹرسنیتا گوڈارا  نے رابطہ کارکی ذمہ داری انجام دی ۔ مرکزی ایجنسیوں این آئی ایس ڈی ، نارکوٹکس کنٹرول بیورو ، دہلی سرکار کے ڈائرکٹوریٹ آف پروہیبیشن کے ساتھ ساتھ دیگرمتعلقہ فریقین ، اقوام متحدہ کی ایجنسیاں اور ای این جی سی ، جی اے آئی ایل ، انڈین آئیل ، آئی ڈی ایل ، پیٹرونیٹ ، این ڈی ایم سی ، آئی ٹی ایس اورایل پی یو جیسے کارپوریٹ شراکت دار ان برسوں میں اس تقریب کی مدد کرتے رہے ہیں ۔
یہ تقریب نشیلی اشیأ کے بے جا استعمال کے خلاف بیداری لانے کے لئے قابل قدرثابت ہوئی ہے ۔منشیات کے خلاف بیداری میں اضافے کے لئے 26جون کو منشیات کے عالمی دن مناتے ہوئے ‘پہلے سنیئے ، کو ایک ابتدائی موضوع کے طورپرچناگیاہے ۔ بچوں اورنوجوانوں کی بات سننا ان کو صحت منداورمحفوظ پرورش دینے میں ان کی مدد کے لئے پہلاقدم ہے ۔اس تقریب کو سبھی نیم فوجی دستوں ، پولیس ، رننگ کلبز ، ٹیم لیڈر، اسکولوں ، کالجوں اوراین جی اوکی بڑی مدد حاصل ہے ۔ جن کی طرف سے زیادہ سے زیادہ حصہ لینے والے شریک ہوتے ہیں ۔
U-2608
(Visitor Counter : 51
زراعت اور کاشتکاروں کی فلاح و بہبود کی وزارت
لاک ڈاؤن کے دوران وزیراعظم کی کسان اسکیم کے تحت کسانوں کے 8.89 کروڑ کنبوں کو 17793 کروڑ روپے جاری کئے گئے
پی ایم جی کے وائی کے تحت تقریباً 19.50 کروڑ گھروں کے لئے دالیں تقسیم کی جائیں گی
نئی دہلی،20- اپریل 2020/بھارت سرکار کے زراعت تعاون اور کسانوں کی فلاح و بہبود کا محکمہ لاک ڈاؤن کی مدت کے دوران کھیتوں میں کسانوں اور کاشت کاری کی سرگرمیوں میں آسانی کے لئے بہت سے اقدامات کررہا ہے۔ اس سلسلہ میں تازہ ترین معلومات مندرجہ ذیل ہے۔
1۔پردھان منتری کسان سماّن ندھی  اسکیم کے تحت لاک ڈاؤن کی مدت کے دوران یعنی 24 مارچ 2020 سے آج تک تقریباً 8.89 کروڑ کسان کنبوں نے فائدہ اٹھایا ہے اور اب تک 17793 کروڑ روپے جاری کئے جاچکے ہیں۔
2۔کووڈ-19 کے پھیلاؤ کی وجہ سے پیدا شدہ موجودہ صورتحال کے دوران مسلسل خوراک کی فراہمی کے لئے حکومت نے یہ ٖ فیصلہ کیا ہے کہ پردھان منتری غریب کلیان یوجنا  کے تحت مجاز گھرانوں کو دالیں مہیا کرائیں جائیں ۔ ریاستوں/مرکز کے زیر انتظام علاقوں کے لئے تقریباً 107077.85 میٹرک ٹن دالیں اب تک جاری کی جاچکی ہیں۔
- پی ایم جی کے وائی کے تحت ریاستوں/مرکز کے زیرا نتظام علاقوں یعنی انڈومان نکوبار ، آندھراپردیش ، چندی گڑھ، چھتیس گڑھ، دمن اور دیو ، گوا اور گجرات میں فیض اٹھانے والوں کو دالوں کی تقسیم شروع کردی ہے۔ دوسری ریاستوں مثلاً مدھیہ پردیش، پنجاب، راجستھان، تلنگالہ، مغربی بنگال، اترپردیش او ر دہلی کو جزوی اسٹاک مل گیا ہے اور یہ ریاستیں اپنے منصوبوں کے مطابق مرحلے وار طریقہ پر فیض اٹھانے والوں کے لئے دالوں کی تقسیم کا کام شروع کریں گی۔
- پی ایم جی کے وائی کے تحت دالوں کی تقسیم سے 36 ریاستوں اور مرکز کے زیرانتظام علاقوں میں تقریباً 19.50 کروڑ کنبوں کو فائدہ ہوگا۔
امور داخلہ کی وزارت
افغانستان اور پاکستان سے آئے پناہ گزینوں کو شہریت
نئی دہلی،11؍دسمبر،امور داخلہ کے وزیر مملکت جناب نتیا نند رائے نے افغانستان اور پاکستان سے آئے پناہ گزینوں کی شہریت سے متعلق ایک سوال کے تحریری جواب میں آج راجیہ سبھا کو بتایا کہ گزشتہ تین برسوں  کے دوران 391 افغانی اور 1595 پاکستانی پناہ گزینوں کو ہندوستان کی شہریت دی گئی ہے۔ انہوں نے مزید کہا کہ سال 2019 میں 6 دسمبر 2019 تک 40 افغانی اور 712 پاکستانی تارکین وطن کو ہندوستان کی شہریت دی گئی ہے۔
جناب رائے نے مزید کہا کہ افغانستان ، پاکستان اور بنگلہ دیش سے تعلق رکھنے والے اقلیتی فرقے ، جن کے نام سکھ ، ہندو، بودھ، جین، پارسی اور عیسائی ہیں ، انہیں آن لائن شہریت دینے کا عمل 2018 میں شروع ہوا تھا اور دستیاب اعداد وشمار کے مطابق اس وقت سے اب تک افغانستان اورپاکستان سے تعلق رکھنے والے 927 سکھ اور ہندوؤں کو ہندوستان کی شہریت دی گئی ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5753
(Visitor Counter : 34
وزیراعظم کا دفتر
بین الاقوامی یوم خواتین کے موقع پر ناری شکتی کو وزیر اعظم کا سلام
08 مارچ، 2021: وزیر اعظم جناب نریندر مودی نے بین الاقوامی یوم خواتین کے موقع پر ناقابل تسخیر ناری شکتی کو سلام کیا ہے۔
اپنے ایک ٹوئیٹ میں وزیر اعظم نے کہا ہے کہ ، ’’ بین الاقوامی یوم خواتین کے موقع پر # ناقابل تسخیر ناری شکتی کو سلام! بھارت کو اپنے ملک کی خواتین کی متعدد حصولیابیوں پر فخر ہے۔ یہ ہماری حکومت کے لئے باعث اعزاز ہے کہ اسے مختلف النوع شعبوں میں خواتین کو بااختیار بنانے کے کام کو فروغ دینے کا مو قع حاصل ہو رہا ہے۔ ‘‘
خلا ء کا محکمہ
تمل ناڈو میں راکٹ لانچنگ پیڈ کا قیام
نئی دہلی،28؍نومبر،ایٹمی توانائی اور خلاء، عوامی شکایات ، عملے اور پنشن کے علاوہ ،وزیر اعظم کے دفتر اور شمال مشرقی خطے کی ترقی کے مرکزی وزیر مملکت  ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں بتایا کہ حکومت کی تمل ناڈو ریاست میں کولاسیکرا پٹنم کے نزدیک ایک راکٹ لانچ پیڈ قائم کرنے کی تجویز ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5428
(Visitor Counter : 53
سائنس اور ٹیکنالوجی کی وزارت
بہتر توانائی کا استعمال کرنے والے دیواری پرتوں کے لیے تعمیراتی و مسماری کوڑے کرکٹ کے ذریعے کم کاربن کی حامل اینٹوں کی تیاری
نئی دہلی، 16 ستمبر 2021:
محققین نے تعمیرات اور توڑ پھوڑ سے حاصل ہونے والے کوڑےکرکٹ اور الکلی ایکٹو بائنڈرز کے استعمال سے توانائی-موثر دیواری پرتوں کے لیے ایک ٹکنالوجی تیار کی ہے۔ ان کو کم کاربن والی اینٹیں کہا جاتا ہے، جن میں زیادہ درجہ حرارت کے احتراق کی ضرورت نہیں ہوتی اور اس کے ذریعے پورٹ لینڈ سیمنٹ جیسے زیادہ توانائی خرچ مواد سے بھی بچا جا سکتا ہے۔ یہ ٹکنالوجی تعمیراتی اور مسماری کے فضلے کو ٹھکانے لگانے مسائل کو بھی حل کرے گی۔
روایتی طور پر دیواری پرتوں کو عام کلے کی جلی اینٹوں، کنکریٹ بلاکس، مٹی کے کھوکھلے بلاکس، فلائی ایش اینٹوں ، لائٹ بلاکس وغیرہ سے بنایا جاتا ہے۔ ان کی پیداوار کے دوران توانائی کی کھپت زیادہ ہوتی ہے جس کی وجہ سے کاربن کا اخراج اور کان کنی کے خام مال کی کھپت اور نتیجتاً کم پائیدار تعمیرات ہوتی ہیں۔ میسنری اینٹیں یا تو احتراق کے عمل سے بنائِ جاتی ہیں یا پھر پورٹ لینڈ سیمنٹ جیسے اعلی توانائی/ کاربن بائنڈرز کا استعمال کرتے ہوئے تیار کی جاتی ہیں۔ بھارت میں اینٹوں اور بلاکس کی سالانہ کھپت تقریباً 900 ملین ٹن ہے۔ تعمیراتی صنعت بھاری مقدار  مسماری فضلہ پیدا کرتی ہے۔ پائیدار تعمیر کو فروغ دینےکے لیے میسنری یونٹوں کی تعمیر کے دوران دو اہم مسائل پر توجہ دینے کی ضرورت ہے: کان کنی کے خام مال کے وسائل کا تحفظ اور کاربن کے اخراج میں کمی۔
بھارتی انسٹی ٹیوٹ آف سائنس  کے سائنس دانوں نے فلائی ایش اور فرنس سلیگ کا استعمال کرتے ہوئے الکلی ایکٹو اینٹوں /بلاکس کی تیاری کی تکنیک تیار کی ہے۔ محققین کی ٹیم نے فلائی ایش اور فرنس سلیگ کا استعمال کرتے ہوئے الکلی فعال عمل کے ذریعے تعمیرات اور مسماری کوڑے کرکٹ  سے کم کاربن اینٹوں کی تیاری کی اور جنمیں میسنری کی تھرمل، ساختی اور مضبوط خصوصیات پائی جاتی ہیں۔ سی ڈی ڈبلیو کی طبعی کیمیائی اور کنڈینسیشن خصوصیات کا پتہ لگانےکے بعد مواد کا موافق تناسب حاصل کیا گیا۔ اس کے بعد کم کاربن اینٹوں کے لیے پیداواری عمل کا طریقہ دریافت کیا گیا۔ سازگار بائنڈر تناسب کی بنیاد پر کمپریسڈ اینٹیں تیار کی گئیں۔ انجینئرنگ سے متعلق خصوصیات کے لیے اینٹوں کا معائنہ کیا گیا۔
بھارتی انسٹی ٹیوٹ آف سائنس بنگلور کے سائنس و ٹکنالوجی، بھارت سرکار کے محکمے کے ذریعے مالی اعانت سے ہونے والی اس دریافت کا سب سے بڑا فائدہ تعمیراتی صنعت اور خاص طور پر عمارتوں کی تعمیر کے شعبے کو ہوگا۔ اس ٹکنالوجی سے سی ڈی فضلے کو ٹھکانے لگانے کے مسائل سے بھی نمٹا جاسکے گا۔
آئی آئی ایس سی بنگلور کے پروفیسر بی وی وینکٹ راما ریڈی کا کہنا ہے کہ "ایک اسٹارٹ اپ کا اندراج کرایا گیا ہے جو آئی آئی ایس سی کی تکنیکی مدد سے کم کاربن والی اینٹوں اور بلاکس کی تعمیر کے لیے 6 سے 9 ماہ کے اندر کام شروع کر دے گا۔" اسٹارٹ اپ یونٹ ملک بھر میں اس طرح کے تجارتی یونٹوں کی تربیت، صلاحیت سازی اور قیام کے لیے تکنیکی معلومات فراہم کرنے کے لیے ٹکنالوجی کے ترسیلی یونٹ کے طور پر کام کرے گا۔ "
مزید معلومات کے لئےپروفیسر بی وی وینکٹ راما ریڈی، آئی آئی ایس سی بنگلور  سے رابطہ کیا جاسکتا ہے۔
قانون اور انصاف کی وزارت
ورچوئل عدالتیں
نئی دہلی،یکم اپریل 2022/
ورچوئل طریقے سے عدالتوں میں سماعت فیصلہ ایک ایسا معاملہ ہے جو پوری طرح عدلیہ کے دائرہ اختیار میں ہے اور مرکزی حکومت اس معاملےمیں کوئی رول ادا نہیں کرتی۔کووڈ لوک ڈاؤن شروع ہونے کے بعد سے 28 فروری 2022 تک ویڈیو کانفرنسنگ کا استعمال کرتے ہوئے ضلع عدالتوں نے 12319917 معاملات کی سماعت کی ہے جبکہ ہائی کورٹوں نے 6102859 معاملات کی سماعت کی ہے  ۔ سپریم کورٹ نے لاک ڈاؤن مدت شروع ہونے کے بعد سے 14 مارچ 2022 تک 218891 معاملات کی سماعت ورچوئل طریقے سے کی ہے اور اس طرح یہ ورچوئل سماعت میں عالمی لیڈر بن گئی ہے۔ ویڈیو کانفرنسنگ میں یکسانیت اور انعقاد میں معیار قائم کرنے کے لئے معزز سپریم کورٹ نے 6 اپریل 2020 کو ایک حکم جاری کیا جو ویڈیو کانفرنسنگ کے ذریعہ کے عدالتی سماعت کو قانونی حیثیت دیتی ہے۔ اسکے علاوہ پانچ ججوں کی ایک کمیٹی نے ویڈیو کانفرنس کے ضابطے مقرر کئے ہیں جنہیں اپنانے کے لئے تمام ہائی کورٹس کو بھیجا گیا ہے۔24 ہائی کورٹوں نے ویڈیو کانفرنسنگ کے ضابطوں کو نافذ کردیا ہے۔ تعلقہ سطح کی عدالتوں سمیت عدالتوں کے تمام احاطوں میں ویڈیو کانفرنس کے لئے کم از کم ایک ایک آلات فراہم کئے گئے ہیں اور 14443 عدالتی کمروں کے لئے اضافی ویڈیو کانفرنسنگ کے آلات کی خریداری کے لئے اضافی فنڈ مختص کئے گئے ہیں۔ 2506 وڈیو کانفرسنگ کیبن قائم کرنے کے لئے فنڈ دستیاب کرائے گئے ہیں۔ ویڈیو کانفرنسنگ کے لئے اضافی 1500 لائسنس حاصل کئے گئے ہیں۔ ویڈیو کانفرنسنگ کی سہولیات پہلے ہی 3240 عدالتی احاطوں اور 1272 جیلوں میں لگائے جاچکےہیں۔ دستاویزات کو واضح طور پر پیش کرنے کے لئے 1732 ڈاکیومنٹ ویزیولائز کی خریداری کے لئے 7.60 کروڑ روپے جاری کئے گئے ہیں۔ دیہی علاقوں میں وکیلوں کے پاس کمپیوٹر، لیپ ٹاپ اور ڈیجیٹل ہارڈ ویئر کی کمی نظر آتی ہے اور اس کے نتیجے میں ڈیجیٹل تفریق ایک حقیقی مسئلہ ہے۔ اس مسئلہ کو حل کرنے کے لئے ہائی کورٹوں نے 493 ای سیوا کیندر اور تمام ضلع عدالتوں میں ای سیوا کیندر قائم کئے گئے ہیں جس سے وکیلوں کو ای کورٹ کی سہولیات اور انٹرنیٹ کی رسائی میں آسانی ہوگی۔
ویڈیو کانفرنسنگ کے ذریعہ سماعت کے دوران ، تکنیکی خرابی کو حل کرنے کے لئے این آئی سی شکایات کی قریب سے نگرانی کررہا ہے ۔ این آئی سی نے ایک وی سی سافٹ ویئر تیار کیا ہے جو تجرباتی مرحلہ میں ہے۔ الیکٹرانک اور اطلاعاتی ٹکنالوجی کی وزارت میں بھی وی سی سافٹ ویئر ملک میں تیار کرنے کا کام شروع کیا ہے ، کنیکٹی ویٹی کے متعلق مسائل کو حل کرنے کے لئے بی ایس این ایل کے ساتھ مسلسل میٹنگیں کی جارہی ہیں اور بینڈ وتھ سے متعلق مسائل کی نگرانی کی جارہی ہے تاکہ ایسی شکایات کو تیزی سے حل کیاجاسکے۔
یہ معلومات آج قانون اور انصاف کے مرکزی وزیر جناب کرن رجیجو نے لوک سبھا میں ایک سوال کا تحریری جواب دیتے ہوئے فراہم کی۔